షాంఘై టవరు
ఈ భవన నిర్మాణం నవంబరు 2008లో ప్రారంభమై ఆగష్టు 2013 నాటికి పూర్తయింది. భవన వెలుపలి పనులు 2015 వేసవి నాటికి పూర్తయినా, సెప్టెంబరు 2015 నాటికి పూర్తయిన విధంగా భావించారు. భవనాన్ని వాస్తవానికి నవంబర్ 2014 లో ప్రజలకు తెరవాలని నిర్ణయించుకున్నప్పటికీ, నిర్మాణ కారణాలతో అది ఆలస్యమైంది. జూలై 2016 లో సందర్శకులకు పరిశీలన కేంద్రాన్ని తెరిచారు; జూలై నుంచి సెప్టెంబరు 2016 వరకూ "టెస్ట్ రన్" లేదా "కమిషన్యింగ్" కాల వ్యవధిగా పేర్కొనబడింది. ఏప్రిల్ 26, 2017 నాటికి, 118 వ అంతస్తులో ఉన్న సందర్శనా కేంద్రం ప్రజలకు తెరవబడింది.
సి.ఎం.జి. ప్రధాన కార్యాలయం
సి.ఎం.జి. ప్రధాన కార్యాలయం   ఎత్తు 44-అంతస్థుల ఎత్తు ఉన్న ఒక ఆకాశహర్మ్యం. ఇది బీజింగ్ కేంద్ర వ్యాపార జిల్లాలోని గుయాంగుయలో ఉన్నది. ఈ భవనం చైనా మీడియా గ్రూప్ (సి.ఎం.జి.) కు ప్రధాన కేంద్రంగా పనిచేస్తుంది, అది ఒకప్పుడు చైనా సెంట్రల్ టెలివిజన్ బిల్డింగ్లో ఉంది, ఈ భవనం 11 ఫక్సిన్ రోడ్డుకు పశ్చిమాన 15 కిలోమీటర్ల (9.3 మైళ్ళు) దూరంలో ఉంది. జూన్ 1, 2004 న భవనానికి పునాదివేయడం జరిగింది, ఈ భవన ముఖభాగం జనవరి 2008 లో పూర్తయింది. ఫిబ్రవరి 2009 లో ప్రక్కనే ఉన్న టెలివిజన్ సాంస్కృతిక కేంద్రం ఆవరించిన ఒక అగ్ని ప్రమాదం వలన నిర్మాణం ఆలస్యమైనా, ప్రధాన కార్యాలయం మే 2012 లో పూర్తయింది. సి.సి.టి.వి. ప్రధాన కార్యాలయం, 2013లో కౌన్సిల్ ఆన్ టాల్ బిల్డింగ్స్ అండ్ అర్బన్ హాబిటాట్ నుండి ప్రపంచవ్యాప్తంగా ఉత్తమ ఆకాశహర్మ్య అవార్డును గెలుచుకుంది.